<classify> ALIYEKUWA Makamu wa Rais wa Shirikisho la Soka Tanzania TFF, Michael Wambura amesema kikao cha shirikisho hilo kinachofanyika leo jijini Arusha, kitatumia Sh milioni 300, ambapo alitaka fedha hizo kuelekezwa katika Ligi Kuu Tanzania Bara.Wambura, ambaye amefungiwa maisha na TFF na Shirikisho la Kimataifa kubariki adhabu hiyo, aliwaambia waandishi wsa habari jijini Dar es Salaam jana kuwa, fedha za mkutano huo zingeingizwa katika Ligi Kuu Tanzania Bara, ambayo haina mdhamini mkuu hadi sasa. Alisema kuwa lengo la mkutano huo pia ni kubadili baadhi ya vipengele vya Katiba, ambavyo vitamuongezea nguvu Rais wa TFF, Wallace Karia kufanya jambo lolote bila ya kushirikisha wajumbe.Wambura alishangaa kuona mapendekezo ya mabadiliko hayo ya Katiba yameandikwa kwa kiingereza wakati wajumbe wengi wanaoshiriki mkutano huo hawajui lugha hiyo. Badala ya kufanya mambo ya kutengeneza msingi mzuri ambao utakuja kutengeneza soka letu kusimama vizuri, lakini anaendelea kufanya mambo ambayo hayatakuwa na faida yeyote na soka letu, alisema Wambura.  <topic>: MICHEZO 